stanford-oval/wikipedia huggingface dataset:
Luovutusvoitto
Myyntivoiton verotus Suomessa 1920–1985

Myyntivoitot olivat Suomessa aiemmin osittain verovapaita. Kun omistus oli kestänyt määräajan, myyntivoitto muuttui verovapaaksi. Verovapautta varten kiinteän omaisuuden tuli olla samalla omistajalla ainakin kymmenen vuoden ajan. Irtaimen omaisuuden kuten osakkeiden ja asunto-osakkeiden tuli olla samalla omistajalla vähintään viisi vuotta.
Jos omaisuus myytiin voitolla ennen kuin määräaika oli täynnä, kyseessä oli satunnainen myyntivoitto. Satunnaisen myyntivoiton vero oli korkea. Sitä saattoi mennä yli puolet voitosta. Satunnaiset myyntivoitot oli säädetty veronalaisiksi, koska ne yhdistettiin keinotteluun.
Satunnaisen myyntivoiton verotus koski kuitenkin vain ostamalla tai vaihtamalla hankittua omaisuutta. Lahjana, perintönä, testamentilla tai avio-oikeuden nojalla saatua omaisuutta vero ei koskenut, vaan niistä saadut myyntivoitot olivat verovapaita.
Koska osakkeiden kurssinousu muuttui viiden vuoden kuluttua verottomaksi, sijoittajan kannatti verotuksen näkökulmasta pitää hankkimansa osakkeet vähintään viiden vuoden ajan. Sääntö oli erityisen edullinen osakeanneissa saatuja osakkeita kohtaan: annissa hankittujen uusien osakkeiden omistusaika laskettiin alkuperäisten osakkeiden hankintahetken mukaan.
Vähintään 5 tai 10 vuotta pidetyn omaisuuden myyntivoiton verottomuus oli voimassa vuoteen 1985 asti. Verotus muuttui vuonna 1986 siten, että 5 ja 10 vuoden verovapausrajoista luovuttiin. Luovutusvoittojen verotus oli kuitenkin hyvin lievää niiden luovutusten kohdalla, jotka olivat olleet verovapaita ennen vuotta 1986. Näiden luovutusvoittojen verotusta tiukennettiin 1989.
Aiheesta muualla

LAKI24.fi: Luovutusvoitto: Määrän laskeminen, hankintameno-olettama (Arkistoitu – Internet Archive)
Länsi-Virumaa

| Länsi-Virumaa Lääne-Viru maakond |
| --- | --- |

 Lippu:  Vaakuna
 Länsi-Virumaa sijaitsee Suomenlahden rannalla.
Valtio:  Viro
Kuntia:  8
Hallinto:  
 – hallinnollinen keskus:  Rakvere
Pinta-ala:  3 695,72 km²
Väkiluku (1.1.2018):  60 694
 – väestötiheys:  16 as./km²
Lyhenteet:  
 – ISO 3166:  EE-59
Länsi-Virumaa  (vir. Lääne-Virumaa) on Viron maakunta Suomenlahden etelärannalla. Maakunnan keskus on Rakvere, joka oli myös hallintokeskus vuoden 2017 loppuun, jolloin lääninhallintoon rinnastettava, Viron hallituksen nimittäminen maaherrojen johtama valtiollinen aluehallinto lakkautettiin.
Länsi-Virumaan asukasluku on noin 60 000 ja pinta-ala 3 700 neliökilometriä.
Kaupungit ja kunnat

Vuoden 2017 kuntauudistuksen jälkeen Länsi-Virumaa koostuu kahdeksasta kunnasta, joista yksi on kaupunki. Ennen kuntauudistusta kuntia oli 15. Muutoksessa Itä-Virumaan Aseri siirrettiin osaksi Länsi-Virumaata.
Maakunnan kunnat ovat:
| Kunta | Asukasluku (1> 1.2018) |
| --- | --- |
Haljalan kunta: 4 389
Kadrinan kunta: 4 958
Rakveren kaupunki: 15 613
Rakveren kunta: 5 566
Tapan kunta: 11 252
Vinnin kunta: 6 919
Viru-Nigulan kunta: 5 981
Väike-Maarjan kunta: 6 016
Länsi-Virumaa: 60 694
Väestö

Vuoden 2011 väestönlaskennan mukaan silloisella Länsi-Virumaalla oli 59 842 asukasta, joista 51 975 (86,9 %) oli virolaisia, 5 794 (9,7 %) venäläisiä ja 2 027 (3,4 %) muita kansallisuuksia.
Talous

Maakunnan teollisuudenaloja ovat elintarvike-, metalli- ja metsäteollisuus. Lisäksi maakunnassa työllistää kuljetusala ja logistiikka.
Hallinto ja politiikka

Länsi-Virumaa muodostaa Viron riigikogun vaalien vaalipiirin numero 6, josta valitaan viisi kansanedustajaa Viron 101-jäseniseen parlamenttiin.
Rakveren linna on rakennettu 1300–1600-luvuilla.
Sagadin kartano 1700-luvun lopulta.
Mallan kartano 1800-luvun lopulta.
Vihulan kartanon tuulimylly.
Kundan satama.
Aiheesta muualla

Kuvia tai muita tiedostoja aiheesta Länsi-Virumaa Wikimedia Commonsissa
Lääne-Viru Omavalitsuste Liit (Arkistoitu – Internet Archive)
Länsi-Virumaan kunnat vuodesta 2017.
Länsi-Virumaan kunnat vuoteen 2017.
Lupa tappaa

| Lupa tappaa> Death Warrant |
| --- | --- |

Ohjaaja:  Deran Sarafian
Käsikirjoittaja:  David S. Goyer
Tuottaja:  Mark DiSalle
Säveltäjä:  Gary Chang
Kuvaaja:  Russell Carpenter
Leikkaaja:  John A. Barton G. Gregg McLaughlin
Pääosat:  Jean-Claude Van Damme
Valmistustiedot
Valmistusmaa:   Yhdysvallat  Kanada
Tuotantoyhtiö:  Pathé Pictures
Levittäjä:  Metro-Goldwyn-Mayer Netflix
Ensi-ilta:  14. syyskuuta 1990
Kesto:  82 min
Alkuperäiskieli:  englanti
Tuotto:  46 665 776 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Lupa tappaa (engl. Death Warrant) on vuonna 1990 ensi-iltansa saanut yhdysvaltalais-kanadalainen toimintaelokuva, jonka on ohjannut Deran Sarafian ja käsikirjoittanut David S. Goyer. Pääosissa näyttelivät muun muassa Jean-Claude Van Damme, Robert Guillaume ja Cynthia Gibb.
Juoni

Etsivä Burke saa kuvernööriltä tehtävän tutkia Harrisonin vankilassa tapahtuneita selittämättömiä murhia. Hän saa avukseen vastavalmistuneen asianajaja Amanda Beckettin, joka auttaa Burkea vankilan ulkopuolelta. Burke soluttautuu vankilaan rikolliseksi ja onnistuu ystävystymään Hawkins ja Priest -nimisten vankien kanssa. Burken sellitoverin päästyä liian lähelle totuutta hänet murhataan, ja DeGraff siirtää Burken eristysselliin. Myöhemmin Burkin ampuma Sandman tuodaan Harrisonin vankilaan. Tunnistettuaan Burken Sandman kertoo vangeille Burken olevan poliisi. Beckettin avustuksella Burke saa selville jonkun murhaavan vain tiettyjä ihmisiä. Pian Burke joutuu myös itse samalle listalle. Hän yrittää paeta vankilasta kahden kontaktinsa avustuksella, mutta joutuu kohtaamaan Sandmanin kaksintaistelussa.
Rooleissa

| 0 | 1 | 2 |
| --- | --- | --- |
|  Jean-Claude Van Damme  | … |  Louis Burke   |
|  Robert Guillaume  | … |  Hawkins   |
|  Cynthia Gibb  | … |  Amanda Beckett   |
|  George Dickerson  | … |  Tom Vogler   |
|  Art LaFleur  | … |  DeGraf   |
|  Patrick Kilpatrick  | … |  Sandman   |
|  Joshua John Miller  | … |  Douglas Tisdale   |
|  Hank Stone  | … |  Romaker   |
|  Conrad Dunn  | … |  Konefke   |
|  Jack Bannon  | … |  Ben Keane   |
|  Abdul Salaam El Razzac  | … |  Priest   |
|  Armin Shimerman  | … |  Tri. Gottesman   |
|  Larry Hankin  | … |  Mayerson   |
Tuotto

Elokuva tuotti Yhdysvalloissa hieman yli 16,8 miljoonaa dollaria. Se oli Yhdysvalloissa parhaimmillaan syyskuussa 14-16. päivinä viikonlopun kolmanneksi tuottoisin elokuva. Elokuva oli myös samaisella viikolla kolmanneksi tuottoisin elokuva teattereissa heti Terveisiä unelmien reunalta ja Ghost – näkymätön rakkaus jälkeen.
Aiheesta muualla

Leffatykin arvostelu
Lords of Depravity Part I

| Lords of Depravity Part I Sodom |
| --- | --- | --- |

DVD-julkaisun tiedot
 Äänitetty : 1982-2004
 Julkaistu: 2005
 Tyylilaji: Thrash metal
 Kesto: n. 5.15.00
muut julkaisut
|   | Lords of Depravity Part I  |   |
Lords of Depravity Part I on saksalaisen thrash metal -yhtye Sodomin tupla-DVD. Ensimmäinen DVD sisältää 180 minuutin dokumentin yhtyeen historiasta vuodesta 1982 vuoteen 1995. Dokumentissa on ennennäkemätöntä kuvamateriaalia esimerkiksi backstagelta, todella paljon harvinaisia kuvia sekä haastatteluja kaikilta yhtyeen jäseniltä sekä muilta yhtyeeseen liittyviltä henkilöiltä. Toinen DVD keskittyy yhtyeen live-materiaaliin sekä promovideoihin.
2. levyn kappalelista

Among the Weirdcong
The Vice of Killing
Outbreak of Evil
Masquerade In Blood
The Saw Is the Law
Remember the Fallen
Die Stumme Ursel
M-16
Napalm in the Morning
Nuclear Winter
Tombstone
Sodomized
Eat Me!
Code Red
Aber Bitte Mit Sahne
Der Wachtturm
Agent Orange
Sodomy And Lust
Witching Metal
Ausgebombt
Ace of Spades
Stalinhagel
Sodom
| --- | --- |
Studioalbumit:   Obsessed by Cruelty  Persecution Mania  Agent Orange  Better off Dead  Tapping the Vein  Get What You Deserve  Masquerade in Blood  'Til Death Do Us Unite  Code Red  M-16  Sodom  The Final Sign of Evil  In War and Pieces  Epitome of Torture  Decision Day  Genesis XIX 
Livealbumit:   Mortal Way of Live   Marooned Live  One Night in Bangkok 
Kokoelmat ja tribuutit:   Ten Black Years  Homage to the Gods  2 in 1  40 Years At War - The Greatest Hell Of Sodom 
EP-levyt:   In the Sign of Evil  Expurse of Sodomy  Ausgebombt  The Saw Is the Law  Aber Bitte mit Sahne  Sacred Warpath  Partisan  Chosen by the Grace of God  Out of the Frontline Trench  1982 
Singlet:  Get What You Deserve
Demot:   Witching Metal  Victims of Death 
DVD:t:   Lords of Depravity Part I   Lords of Depravity Part II 
Muuta:  Diskografia
Luis Echeverría Álvarez
Aiheesta muualla

http://www.iberosaatio.fi/luisecheverria.htm (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Luis Echeverría – 30.11.2006 versio
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Luis Echeverría Álvarez – 30.11.2006 versio
Käännös suomeksi
Käännös suomeksi
Lim Seon-joo

Lim Seon-joo (s. 27. marraskuuta 1990) on eteläkorealainen jalkapalloilija. Hän on pelipaikaltaan keskuspuolustaja. Hän saavutti pronssia alle 20-vuotiaiden MM-kilpailuissa 2010. Hän kuului Etelä-Korean naisten maajoukkueeseen vuoden 2015 MM-kilpailuissa mutta pääsi kentälle vain vaihtopelaajana yhden alkulohko-ottelun lopussa. Hän kuului Etelä-Korean joukkueeseen myös vuoden 2019 MM-kilpailuissa mutta ei päässyt pelaamaan lainkaan. MM-kisoihin 2019 mennessä hän on pelannut 76 maaottelua ja tehnyt niissä viisi maalia.
Luettelo paradokseista

Tämä on luettelo paradokseista.
Loogisia paradokseja > Oikeiden loogisten päätelmien epäintuitiivisia lopputuloksia > Matemaattisia ja loogisia

Arrow'n paradoksi
Automatkaparadoksi
Braessin paradoksi
Condorcet’n paradoksi
Gabrielin torvi
Galilein paradoksi
Hirtettävän paradoksi
Simpsonin paradoksi
Syntymäpäiväongelma: luokassa on 23 oppilasta, kuinka on mahdollista että puolessa tapauksista kahdella on sama syntymäpäivä 366:sta mahdollisesta?
Valehtelijan paradoksi eli Epimenideen paradoksi
Loogisia paradokseja > Oikeiden loogisten päätelmien epäintuitiivisia lopputuloksia > Filosofisia ja psykologisia

Abilenen paradoksi
Hedonismin paradoksi: "Onnea ei ole mahdollista saavuttaa pyrkimällä siihen suoraan."
Epikurolainen paradoksi
Suvaitsevaisuusparadoksi
Tommy Hellstenin seitsemän paradoksia
Loogisia paradokseja > Antinomioita

Antinomiat osoittavat vikoja yleisesti hyväksytyissä aksioomissa, määritelmissä tai järkeilyssä. Suurin osa on Russellin paradoksin erityistapauksia tai muunnelmia.
Curryn paradoksi
Grellingin-Nelsonin paradoksi
Poikkeusparadoksi
Russellin paradoksi: "mikä loogisten joukkojen joukko ei sisällä itseään"
Valehtelijan paradoksi: "Kaikki mitä sanon on valhetta"
Fysikaalisia paradokseja

Zenonin paradoksit, muiden muassa:
Akhilleus ja kilpikonna
Dikotomia
Nuoli
Stadion
Faradayn paradoksi
suhteellisuusteorian paradoksit:
Kaksosparadoksi: toinen veljeksistä matkustaa avaruusaluksella ja saapuu kotiin 10 vuotta veljeään vanhempana. Mistä tiedetään kumpi liikkui, kun maakin kulki koko ajan radallaan?
Tikapuuparadoksi: suhteellisuusteoreettisen pituuskontraktion vuoksi nopeasti liikkuvat tikapuut lyhenevät ja saattavat mahtua pituussuuntaisesti autotalliin, johon ne eivät muutoin mahtuisi. Tikapuiden lepokoordinaatistossa kuitenkin autotalli lyhenee, eivät tikapuut, joten ne mahtuvat sisään vielä vähemmän kuin ilman kontraktiota.
kvanttimekaniikan paradoksit:
EPR-paradoksi
Schrödingerin kissa
Kielellisiä paradokseja

Sorites-paradoksi
Konditionaalisia paradokseja

Konditionaaliset paradoksit pätevät vain tiettyjen oletusten vallitessa. Jotkin näistä osoittavat tuon oletuksen vääräksi tai epätäydelliseksi, jotkin ovat muunlaisia paradokseja.
Isoisäparadoksi: mitä tapahtuu, jos matkustat ajassa taaksepäin ja tapat isoisäsi.
Newcombin paradoksi: miten pelata peliä vastustajaa vastaan, joka näkee tulevaisuuteen.
Nihilistin paradoksi: jos "mikään ei ole totta" on totta, syntyy paradoksi
Kaikkivoipaisuuden paradoksi: voiko Jumala luoda niin ison kiven, ettei voi itsekään nostaa sitä.
Muita paradokseja

Tarkkailijan paradoksi
Lumihyönteinen

Lumihyönteiset ovat hyönteisiä, jotka useimmista hyönteisistä poiketen ovat aktiivisia ja liikkuvat myös talvella osana elinkiertoaan. Useimmat niistä viettävät talvella suurimman osan ajastaan lumen eristämässä mikroilmastossa, ja ne nousevat lumen päälle erityisesti suojasäällä. Kylmänkestävyys vaihtelee eri lajien välillä. Kulkukäytävinä lumenalaisen ja lumenpäällisen mikroilmaston välillä toimivat puut ja muu lumen läpi työntyvä kasvillisuus. On myös lajeja, jotka liikkuvat pelkästään lumen päällä.
Lumihyönteisiä tavataan holarktisella alueella ja vuoristoseuduilla myös etelämmässä. Suurissa osissa Fennoskandiaa on talvisin usean kuukauden säilyvä lumipeite, jonka eristämää mikroilmastoa hyödyntävät useat lumihyönteiset, kuten lumikorennot, lumikirsikkäät ja talvisääsket. Vähintään noin 20 senttiä paksu lumikerros takaa sen, että lämpötila pysyy nollan celsiusasteen liepeillä. Myös monet kärpäslajit ovat aktiivisia talvella ja liikkuvat lumen päällä. Lisäksi lumessa voi nähdä joitakin surviaissääskiä ja koskikorentoja, jotka kuoriutuvat talvisin joissa ja puroissa. Hyönteisten lisäksi samanlaista elämäntapaa noudattavat monet hämähäkit, hyppyhäntäiset ja punkit, joista osa on niin pieniä, että ne voivat liikkua lumikiteiden välisiä rakoja pitkin ja siten elää myös lumen sisällä.
Kuvagalleria

Lumikorento (Boreus westwoodi)
Lapinlumikirsikäs (Chionea crassipes)
Trichocera maculipennis -talvisääski
Luis Díaz

Luis Díaz vuonna 2022.
Luis Fernando Díaz Marulanda (s. 13. tammikuuta 1997 Barrancas) on kolumbialainen jalkapalloilija. Hän on pelipaikaltaan laitahyökkääjä ja pituudeltaan 180-senttimetrinen. Hän edustaa vuodesta 2022 alkaen Englannin Valioliigassa pelaavaa Liverpoolia.
Díaz edusti kotimaassaan Barranquillaa ja Atlético Junioria. Jälkimmäisessä seurassa hän voitti kaksi Kolumbian-mestaruutta. Hän siirtyi kesällä 2019 portugalilaisseura FC Portoon. Ensimmäisellä kaudellaan Portugalin liigassa hän pelasi 29 ottelua ja toisella 30. Molemmilla kausilla hän teki kuusi maalia. Ensimmäisellä kaudella hän voitti liigamestaruuden ja Portugalin cupin. Hänet ajettiin cupin loppuottelussa kentältä 38. minuutilla kahden varoituksen vuoksi. Kaudella 2019–2020 Díaz pelasi Eurooppa-liigassa kahdeksan ottelua ja teki niissä kolme maalia. Kaudella 2020–2021 hän pelasi Mestarien liigassa yhdeksän ottelua ja teki maalin alkulohkossa vierasottelussa Manchester Cityä ja kotiottelussa Marseillea vastaan. Syyskaudella 2021–2022 hän teki pelaamissaan 18 liigaottelussa 14 maalia ja kuudessa Mestarien liigan ottelussa kaksi maalia.
Díaz siirtyi Englannin Valioliigan Liverpooliin 47 miljoonan euron siirtosummalla tammikuussa 2022. Hän teki loppukauden aikana 13 valioliigaottelussa neljä ja seitsemässä Mestarien liigan ottelussa kaksi maalia. Hän pelasi Liverpoolin voittamissa FA Cupin ja liigacupin loppuotteluissa sekä heinäkuussa FA Community Shieldissä. Kaudella 2022–2023 hän oli polvivamman vuoksi sivussa lokakuusta huhtikuuhun saakka. Kauden 17 valioliigaottelussa hän teki neljä maalia. Mestarien liigassa hän pelasi kolme ottelua ja teki yhden maalin. Kaudella 2023–2024 hän pelasi 37 valioliigaottelua, joista 32 avauskokoonpanossa. Hän teki kahdeksan ja syötti viisi maalia. Eurooppa-liigan seitsemässä ottelussa hän teki kolme maalia. Liverpoolin voittamassa liigacupissa hän pelasi neljä ottelua ja teki yhden maalin.
Díaz pelasi Kolumbian alle 20-vuotiaiden maajoukkueessa viisi ottelua ikäluokan Etelä-Amerikan-mestaruuskilpailuissa 2017. Hän pelasi Kolumbian A-maajoukkueessa ensimmäisen kerran syyskuussa 2018 ystävyysottelussa Argentiinaa vastaan. Hän pelasi kolme ottelua Copa Américassa 2019 ja yhden niistä avauskokoonpanossa. Copa Américassa 2021 hän pelasi viisi ottelua ja teki neljä maalia: yhden alkulohkossa Brasiliaa, yhden välierässä Argentiinaa ja kaksi voitokkaassa pronssiottelussa Perua vastaan. Hän voitti turnauksen maalintekijätilaston. Hän teki kaksi maalia Kolumbian voittaessa Brasilian MM-karsintaottelussa 2–1 marraskuussa 2023. Hän on kesäkuun 3. päivään 2024 mennessä pelannut 47 maaottelua ja tehnyt niissä 11 maalia.
Yksityiselämä

Diazilla on kaksi veljeä, joista toinen, Jesús, on myös jalkapalloilja. Heinäkuussa 2023 Diaz kihlautui Gera Poncen kanssa. Lokakuussa 2023 Diazin vanhemmat kidnapattiin heidän kotikaupungissaan Kolumbiassa. Hänen äitinsä vapautettiin melko pian, mutta isä vasta 12 päivän kuluttua.
Lunalilo Home

Lunalilo Home valokuvattuna vuonna 1885.
Lunalilo Home on havaijilainen hyväntekeväisyysjärjestö, joka järjestää pääsääntöisesti tuettua senioriasumista henkilöille, jotka kuuluvat Havaijin alkuperäisväestöön. Järjestö tukee myös muita havaijilaisia köyhiä. Lunalilo Home perustettiin vuonna 1883, ja se sijaitsi alun perin Makikilla, mutta muutti Hawaii Kaihin 1927. Aluksi siellä oli 53 asukasta.
Järjestö perustettiin vuonna 1874 kuolleen kuningas Lunalilon jättämän testamentin turvin. Järjestön hallituksessa toimivat kolme henkilöä valitsee Havaijin korkein oikeus. Testamentin mukaan järjestön ensimmäisen hallituksen tehtävä oli myydä Lunalilon omistamat maat ja rahoittaa myynnistä saaduilla rahoilla havaijilaisille vanhuksille tarkoitettu tuettu asuminen.
Lübben (Spreewald)

| Lübben (Spreewald) |
| --- | --- |
 vaakuna
 Lübben (Spreewald)
 Koordinaatit: 51°57′N, 13°54′E 
Valtio:  Saksa
Osavaltio:  Brandenburg
Piirikunta:  Dahme-Spreewald
Pinta-ala:  
 – Kokonaispinta-ala:  119,91 km²
Korkeus:  50 m
Väkiluku:  13 815 (2 012)
 – Väestötiheys:  115 as./km²
 
 Kaupungin verkkosivut  
Infobox OKVirheellinen NIMI-arvo: 
Lübben (Spreewald) on kaupunki Brandenburgin osavaltiossa, Saksassa. Se on Dahme-Spreewaldin piirikunnan pääkaupunki. Kaupungin asukasluku on 13 815 (2012).
Lübben (Spreewald) Dahme-Spreewaldin piirikunnassa.
Paul Gerhardtin mukaan nimetty kirkko.
Aiheesta muualla

Kuvia tai muita tiedostoja aiheesta Lübben (Spreewald) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Lübben (Spreewald)
Käännös suomeksi
Lääkelaitos

Lääkelaitoksen rakennus Helsingin Mannerheimintiellä.
Lääkelaitos oli vuosina 1993–2009 toiminut sosiaali- ja terveysministeriön alainen valvontaorganisaatio, jonka tehtävänä oli edistää väestön terveyttä ja turvallisuutta valvomalla lääkkeitä, terveydenhuollon laitteita ja tarvikkeita sekä verivalmisteita. Tämän lisäksi Lääkelaitoksen keskeisiä asiakkaita olivat lääke- ja laitealan elinkeinonharjoittajat ja muut toimijat sekä terveydenhuollon ammattilaiset. Lääkelaitos lopetti toimintansa 1.11.2009 Lääkealan turvallisuus- ja kehittämiskeskus Fimean perustamisen myötä.
Lääkkeitä ja laitteita valvotaan yhä tiiviimmin yhteistyössä EU-jäsenvaltioiden ja kansainvälisten organisaatioiden kanssa. Ala kehittyy jatkuvasti, ja haasteita tuovat mm. uudet, erityisesti biotieteiden avulla kehitetyt lääkkeet, laitteet ja niiden yhdistelmät, joita valvotaan EU:ssa yhteisin menetelmin. Lääkelaitos valitsi EU-vaikuttamisensa keskittymisalueiksi biologiset lääkevalmisteet ja lastenlääkkeet.
Laitos toimi Helsingissä. Sen henkilöstön määrä oli noin 200. Henkilöstön koulutustaso oli korkea: tieteellisen jatkotutkinnon suorittaneita oli lähes neljännes ja yli puolella henkilöstöstä on korkeakoulututkinto. Yleisimpiä koulutusaloja Lääkelaitoksessa ovat farmasia, lääketiede, oikeustiede, talous- ja hallintotieteet sekä tekniikka.
Laitoksen toiminta katettiin valtaosin maksuperustelain mukaisesti asiakkailta perittävillä maksuilla. Laitevalvonnan määrärahat osoitettiin valtion tulo- ja menoarviosta.
Lääkevalvonnan historia Suomessa

1663–1809 Collegium Medicum
1809–1812 Hallituskonseljin talousosaston kansliatoimikunta
1812–1827 Keisarillinen Lääkintöylihallitus
1878–1991 Lääkintöhallitus (Lääkelaboratorio 1975–1993)
1991–1993 Sosiaali- ja terveyshallitus & Sosiaali- ja terveysalan tutkimus- ja kehittämiskeskus STAKES
1993–2009 Lääkelaitos
2009– Lääkealan turvallisuus- ja kehittämiskeskus Fimea
Lääkelaitoksen alueellistaminen

Lääkelaitoksen (nykyään Fimea) alueellistaminen vuonna 2009 herätti huomattavaa vastustusta. Lääkelaitoksen henkilökunta vastusti jyrkästi ministeri Liisa Hyssälän kaavailemaa alueellistamista Kuopioon ja sitä, että henkilöstöä ei kuultu. Henkilökunnan mukaan alueellistaminen hävittäisi vuosien aikana kertyneen osaamisen ja tiedon ja heikentäisi lääketurvallisuutta, lisäisi matkakustannuksia ja vähentäisi tehollista työaikaa.
Myös oikeuskansleri moitti lääkelaitoksen alueellistamista: siirtopäätös tehtiin liian nopeasti ja ilman kunnon valmistelua.
Lokakuussa 2011 eduskunnan terveysjaoston puheenjohtaja Sari Sarkomaa esitti Fimean alueellistamisen pysäyttämistä viitaten asiantuntijoiden varoituksiin Fimean toiminnan kriisiytymisestä ja lääketurvallisuuden vaarantumisesta.
Aiheesta muualla

Lääkealan turvallisuus- ja kehittämiskeskus Fimea
Luna Alcalay

Lucia ”Luna” Alcalay (21. lokakuuta 1928 Zagreb – 9. lokakuuta 2012) oli Itävallan johtavia nykysäveltäjiä. Hän opiskeli sävellystä ja pianonsoittoa Wienissä ja sai vuonna 1958 opintostipendin Roomaan. Wieniin-paluunsa jälkeen hän sai mainetta musiikinopettajana. Säveltäjänuransa alulla hän käytti nimimerkkiä Lucia Günther, äitinsä tyttönimeä.
Alcalay sai sävellysuransa aikana useita palkintoja eri valtioissa. Hänen tuotantoonsa kuuluu muun muassa kirjava valikoima kamarimusiikkia vaihteleville kokoonpanoille. Hän jatkoi säveltämistä 2000-luvulle saakka.
Alcalayn tuotantoon kuuluu kamarimusiikin lisäksi esimerkiksi orkesteriteos Sphygmogram (1992).
Luettelo Yhdysvaltain presidentinvaalien ehdokkaista vaalivuosittain

Tämä luettelo Yhdysvaltain presidentinvaalien loppukierroksen ehdokkaista. Luettelossa on pääpuolueiden ehdokkaat, sitoutumattomia ja muista pienpuolueista lisäksi vanhoja hajonneita puolueita. Luettelo alkaa vaalivuosilta 1788-1789 ja loppuu vaalivuoteen 2020.  Vaalien voittaja on lihavoitu.
Vaalitulokset > 1789–1800

| Vuosi | Voittaja ehdokas  (puolue)  | Varapresidentti  (puolue)  | Hävinneet ehdokkaat  (puolue) |
| --- | --- | --- | --- |
| 1789 | George Washington (sitoutumaton) | John Adams (federalisti) | John Rutledge (federalisti) John Hancock (federalisti)  Samuel Huntington (federalisti)  Benjamin Lincoln (federalisti)  John Jay (federalisti)   George Clinton (anti-federalisti) |
| 1792 | George Washington (sitoutumaton) | John Adams (sitoutumaton) | George Clinton (sitoutumaton) Thomas Jefferson (dem-rep)  Aaron Burr (dem-rep) |
| 1796 | John Adams (federalisti) | Thomas Jefferson (dem-rep) | Oliver Ellsworth (federalisti)  John Jay (federalisti)  James Iredell (federalisti)  Samuel Johnston (federalisti) Charles C. Pinckney (federalisti) Aaron Burr (dem-rep)  Thomas Pinckney (dem-rep) |
| 1800 | Thomas Jefferson (dem-rep) | Aaron Burr (dem-rep) | John Adams (federalisti)  Charles C. Pinckney (federalisti) John Jay (federalisti) |